ଭୁବନେଶ୍ୱର (ଓଡ଼ିଶା ରିପୋର୍ଟର): ଆଜିର ସମୟରେ ସୋଶାଲ ମିଡିଆ ଯୋଗାଯୋଗ, ମତାମତ ଓ ପ୍ରତିକ୍ରିୟା ପ୍ରକାଶ କରିବାର ସହଜ ମାଧ୍ୟମ ହୋଇସାରିଛି। ସମୟ ଆଉ ଆଗ ଭଳି ନାହିଁ ଯେ, ନେତା, ଅଭିନେତା ତଥା ସମାଜର ପ୍ରଭାବଶାଳୀ ବ୍ୟକ୍ତିମାନେ ମନଇଚ୍ଛା କିଛି ବି ମନ୍ତବ୍ୟ ରଖିଦେବେ ଆଉ ଜନତାଙ୍କୁ ଏନେଇ ପ୍ରତିକ୍ରିୟା ରଖିବାକୁ ସୁଯୋଗ ସହଜରେ ମିଳିପାରିବ ନାହିଁ। ଆଜି ସୋଶାଲ ମିଡିଆ ମାଧ୍ୟମରେ ସିଧାସଳଖ ପ୍ରଭାବଶାଳୀ, ଲୋକପ୍ରିୟ ବ୍ୟକ୍ତିତ୍ୱମାନଙ୍କ ସହ ଯୋଡ଼ି ହୋଇପାରୁଛନ୍ତି ଲୋକେ। ଏହା ଫଳରେ ଏଭଳି ବ୍ୟକ୍ତିତ୍ୱଙ୍କୁ ଅନେକ ସମୟରେ ନିଜ ମନ୍ତବ୍ୟ ପାଇଁ ସମାଲୋଚନା ବା ଟ୍ରୋଲ ହେବାକୁ ପଡ଼ିଥାଏ। ନିକଟରେ ଓଡ଼ିଆ ଚଳଚ୍ଚିତ୍ର ଅଭିନେତା ତଥା କେନ୍ଦ୍ରାପଡ଼ା ସାଂସଦ ଅନୁଭବ ମହାନ୍ତିଙ୍କ ସହ କିଛି ଏଭଳି ଘଟିଛି।
ଜୁଲାଇ ୩ ମଧ୍ୟ ରାତ୍ରି ୨.୫୦ ସମୟରେ ଅର୍ଥାତ୍ ଜୁଲାଇ ୪ ତାରିଖ ଶନିବାର ଲୋକପ୍ରିୟ ବିଜେଡି ସାଂସଦ ଅନୁଭବ ମହାନ୍ତି ଏକ ଟ୍ୱିଟ୍ କରିଛନ୍ତି। ଏଥିରେ ତାଙ୍କ ଶତାଧିକ ଫ୍ୟାନ୍ ଆଉ ଫଲୋଅର୍ସ ଲାଇକ୍ ଓ କମେଣ୍ଟ ମଧ୍ୟ କରିଛନ୍ତି। ହେଲେ ଅନୁଭବଙ୍କୁ ନିଜର ଏହି ଟ୍ୱିଟ୍ ପାଇଁ ହେବାକୁ ପଡ଼ିଛି ଅପଦସ୍ତ। ଲୋକେ ମନଇଚ୍ଛା ତାଙ୍କୁ ଟ୍ରୋଲ୍ କରିଚାଲିଛନ୍ତି।
ଏହା ସମସ୍ତେ ଜାଣନ୍ତି ଯେ, ଅନୁଭବ ଜଣେ ଲୋକପ୍ରିୟ ଅଭିନେତା। ଆଉ ପରେ ସେ ବିଜେଡି ଦଳରୁ କେନ୍ଦ୍ରାପଡ଼ା ସାଂସଦ ଭାବେ ନିର୍ବାଚିତ ହୋଇ କେନ୍ଦ୍ରରେ ରାଜ୍ୟର ପ୍ରତିନିଧିତ୍ୱ କରୁଛନ୍ତି। ଅଭିନେତା ଜୀବନଠାରୁ ନେତା ବା ଜଣେ ଜନପ୍ରତିନିଧିର ଜୀବନଶୈଳୀ ନିଶ୍ଚିତ ଭାବେ ଭିନ୍ନ। ଏହି ଆଧାରରେ ସାଂସଦ ଅନୁଭବ ମହାନ୍ତିଙ୍କ ଅଧରାତିରେ ଏଭଳି ଟ୍ୱିଟକୁ ସହଜରେ ଗ୍ରହଣ କରିପାରି ନାହାନ୍ତି ଜନତା।
ତେବେ ସାଂସଦ ଅନୁଭବଙ୍କ ଏଭଳି ଟ୍ୱିଟ୍ ଜନତାଙ୍କୁ ବେଶ ନିରାଶ କରିଛି। ଏନେଇ ମନ ଖୋଲି ନିଜ ନେତାଙ୍କୁ ସମାଲୋଚନା କରିଛନ୍ତି ଲୋକେ।
କେନ୍ଦ୍ରାପଡାବାସୀ ଭୋଟ ଦେଇଥିଲେ କଣ ସଲମାନ ଖାଁ ଙ୍କୁ ହାତ ଯୋଡି ଲାଇକ ଭିକ ମାଗିବାକୁ..? ଏମିତିକା ମାନସିକତା ରଖି ଲୋକ ପ୍ରତିନିଧି କେମିତି ହୋଇପାରୁଛନ୍ତି ଏମାନେ, ya ଆଲ୍ଲା ବୁଦ୍ଧି ସମସ୍ତଙ୍କୁ ଦେଲା ତାଙ୍କୁ କାଇଁ ନ ଦେଲା..?
